PTTOR-BCP ลดราคาน้ำมันเบนซิน-แก๊สโซฮอล์ 40 สต.-ดีเซล ลด 50 สต. มีผลพรุ่งนี้
PTTOR-BCP ลดน้ำมันราคาเบนซิน-แก๊สโซฮอล์ทุกชนิด 40 สต. เว้น E85 คงเดิม ดีเซล ลด 50 สต. มีผลพรุ่งนี้
26 ธ.ค. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ลง 40 สตางค์/ลิตร ส่วน E85 คงเดิม ขณะที่กลุ่มดีเซล ปรับลดลง 50 สตางค์/ลิตร มีผลตั้งแต่ 05.00 น. วันพรุ่งนี้ (27 ธ.ค.)
ทั้งนี้ จะส่งผลให้ราคาน้ำมันในพื้นที่กรุงเทพฯ ของ PTTOR และ BCP วันพรุ่งนี้ เป็นดังนี้ เบนซิน 95 ของ PTTOR อยู่ที่ลิตรละ 33.16 บาท/ลิตร , แก๊สโซฮอล์ 95 ลิตรละ 25.75 บาท, แก๊สโซฮอล์ 91 ลิตรละ 25.48 บาท, E20 ลิตรละ 22.74 บาท ส่วน E85 อยู่ที่ ลิตรละ 18.94 บาท และดีเซล ลิตรละ 24.79 บาท (ราคานี้ยังไม่รวมภาษีบำรุงท้องที่ของแต่ละจังหวัด)